Magne (barneblad)

Magne var et barneblad utgitt fra 1891 til 1989.Veiteberg, side 54 Formålet var å fremme avholdssaken blant barn.  Eierskapet varierte, men var dominert av organisasjoner som IOGT og Det norske Totalavholdsselskap. 

Innholdet i Magne var dikt, barnesanger, eventyr og små fortellinger av alle slag.  Oppdragende artikler med opplysning om alkoholens virkning på menneskekroppen var en viktig, men ikke dominerende, del.  Bladet inneholdt også små notiser med nytt fra barnelag og losjer, samt leserbrev.  Magne har vært kjent som et kvalitetsblad, med bidrag fra en lang rekke kjente norske forfattere og illustratører.  

Bladet tok navnet etter den norrøne guden  Magne, sønn av Tor. Tittelvignetten i bladet har en tegning av Magne idet han løfter foten til jotnen Rungne vekk fra halsen til Tor.  Jotnen symboliserer alt vondt som kan skade mennesket, inkludert alkoholen, og Magne er barnet som bringer hjelp og støtte.Hvorfor heter ,,Magne’’ saa?  Magne Jubileumsnummer 1915   

 Historie 
Det første nummeret av Magne kom ut 15.april 1891, med stud.theol Alfred Janson fra Trondheim og stud.filol Lars O Jensen fra Kragerø som viktige drivkrefter, sammen med en ingeniør Laumann og Johs. Christiansen.  Bak det nye barnebladet stod også «Kristiania distriktsraad for børnetemplerne av IOGT».  Som undertittel hadde det nye bladet teksten «Afholdsblad for de unge».  Startkapitalen var 200 kroner, som selv etter den tids målestokk var liten.   Mye av arbeidet var basert på frivillig innsats.  

Alfred Janson var bladets første redaktør.  Bladet kom ut to ganger i måneden, med fire sider.  Ganske raskt etablerte bladet seg med en jevnt voksende leserkrets.  I 1946 var opplaget oppe i 70000.  Et 40-siders julenummer kom ut i enda større opplag, i 1914 i 100000 eksemplar.

I 1904 døde Alfred Janson, og redaktørvervet ble etter en kort mellomperiode overtatt av ektemaken Othilde Josephine Janson, født Engh.  I Magne brukte hun ofte navnet «Fiffi» når hun skrev artikler.  I hele 42 år er redaktøren i Magne oppgitt som «Fru Pastor Janson».  Josephine Janson var lærer av yrke.  Sammen hadde ekteparet fire barn, deriblant billedhugger Gunnar Janson. 

I startfasen hadde Magne tekster både på landsmål og på bokmål.  I en periode kom bladet ut i to parallelle utgaver, på nynorsk og på bokmål, en ordningen som varte fram til 1976.www.allkunne.no. Nynorsk kulturhistorie

I perioden 1963-1975 var bladet drevet av Forlaget Magne, med Det norske Totalavholdslag som eier.  I 1975 skiftet dette til Forlaget Magne A/S, med en rekke avholdsorganisasjoner som eiere.

Bladet skiftet i senere år navnet fra Magne til Magne-posten for jenter og gutter.

 Redaktører 

 Alfred Ingolf Janson   1891 – 1904
 Øistein Austjord 1904
 Othilde Josephine Janson  1904 – 1946  
 Aslaug Halvorsen 1946 – 1958
Anund Haugen 1958 - 1974
 Aage Wiik 1979 -1989
Lars O Jensen vikarierte i et par måneder i 1895, da Alfred Janson gjorde seg ferdig med prestestudiet.,,Magne’’,  Magne Jubileumsnummer 1915

 Bidragsytere 
Magne hadde en lang rekke bidragsytere, også mange forfattere som ikke nødvendigvis delte bladets syn på avholdssaken.  

En av de tidlige bidragsyterne var forfatteren August Steinhamar.

Halldis Moren Vesaas debuterte i Magne ni år gammel.www.dagbladet.no 15.09.2007  Også Herbjørn Sørebø skrev artikler i Magne som barn.www.nrk.no 29.03.2003  

Dikken Zwilgmeyer var en trofast bidragsyter, og da hun døde i 1913 hadde Magne et minnestykke på første side.Magne nr.7 30.mars 1913  

Margrethe Munthe hadde en rekke sanger på trykk i Magne.   Andre forfattere var Hans Aanrud, Gabriel Scott, Barbra Ring og Nils Johan Rud.  Illustrasjoner var laget av blant annet Eivind Nielsen, Jacob Sømme, Olav Engebrigtsen og Louis Moe.

Ingeborg Refling Hagen skrev barneboka Også vi når det blir krevet, utgitt i Magne i 1967.

Tegneserien Bamsemann stod på trykk i Magne i 1957-1959, med tegninger av Jens Haselberg Nilssen og tekst av Øyvind Dybvad.www.aasentunet.no 

 Hederspriser 

En rekke av Kulturdepartementets priser for god barne- og ungdomslitteratur har gått til bidrag i MagneBærum bibliotek  :

 1968: Billedbokpris til Sigrun Sæbø Kapsberger: Eit hus i stova med tekst av Ingvald Langemyr.
 1969: Litteraturpris til Reidar Brodtkorb: Haiene gikk opp med tidevannet.   Illustrasjonspris til Egil Torin Næsheim  (samme verk)
 1969: Billedbokpris til Sigrun Sæbø Kapsberger: Hos oss med tekst av Ingvald Langemyr. 
 1970: Billedbokpris Sigrun Sæbø Kapsberger: Barna som gikk for å hente våren med tekst av Nils Johan Rud. 
 1971: Litteraturpris til Reidar Brodtkorb for Fuglen som fløy over land og hav.
 1977: Oversetterpris til Magne Midttun: For oversettelse til nynorsk av Han er bror din av Richard Parker.
 1980: Tegnseriepris til Thore Hansen for serien Old.

 Bladstatistikk  
Opplysningene i tabellen er hentet fra boka Den norske barnelitteraturen gjennom 200 år, samt fra diverse årganger av Magne.  Abonnementsprisen er oppgitt for ett enkelteksemplar.  Rabatt ble gitt for kjøp av ti eller flere eksemplar.

ÅrAbonnenterOpplag julenummerPris pr år18914 0004 00080 øre18944 00080 øre18958 00080 øre190020 00080 øre190517000 80 øre191030 00050 000 80 øre191352 000 80 øre1914 100 000 80 øre191656 000 80 øre1917 80 øre1918 120 øre1919 150 øre1920 180 øre1921 260 øre1923 260 øre194670 000

Referanser

 Litteratur 

Kategori:Norske periodika
Kategori:Norsk barnekultur
Kategori:Publikasjoner etablert i 1891
Kategori:1891 i Norge
Kategori:Publikasjoner nedlagt i 1989